Årsberetning for styret 2021 – Fermate Vokal

Året 2021 har også vært preget av koronapandemien, derfor har det vært et spesielt år for Fermate Vokal!

Fermate Vokal har hatt 16/17 aktive medlemmer dette året.

Det er fortsatt forholdsvis jevn fordeling på de ulike stemmegruppene, men det er sårbart når noen er borte fra øvelser og konserter.

Gjeldende smittevernregler er blitt fulgt på alle øvelser, konsert og seminar!

**Styret**

Styret har i perioden hatt følgende sammensetning:

* Leder: Ingun Bråten Thoresen (har også vært sekretær på grunn av sykdom)
* Nestleder/sekretær: Karin Menzhi (har vært delvis sykmeldt som styremedlem)
* Kasserer: Are Berg
* MoRu (Musikk- og Repertoarutvalget): Jorunn Svindahl og Odd Hamnøy

**Styremøter**

Styret har i 2021 avholdt syv styremøter, to fysiske og fem digitale. De viktigste sakene har vært:

* Oppfølging av årshjulet
* Tiltak korøvelser digitale og fysiske
* Seminar
* Jubileumskonserten
* Økonomi
* Ansette ny dirigent

**Dirigent**

Matthias Isaksen har vært korets dirigent dette året. Han har gjennom hele perioden vært engasjert og inspirert oss musikalsk. Kormedlemmene har satt stor pris på at han har ledet oss gjennom digitale og fysiske korøvelser, og ikke minst gjennomføringen av en flott jubileumskonsert i Sørum kirke!

Matthias meldte rett før jul, at han måtte slutte som korets dirigent på grunn av flytting. Han har vært behjelpelig med å skaffe koret en ny dirigent, Anna Sandvik.

**Jubileumskonsert**

Koret fikk endelig gjennomført jubileumskonserten i 2021, ett år etter planen!

Konserten ble holdt i Sørum kirke 14.11.21 og vi fremførte 22 sanger i ulike sjangre fra korets repertoar. Knut Grove var kveldens solist og Matthias Isaksen var dirigent.

**Medlemsmøter**

Det ble avholdt et digitalt medlemsmøte 15.mars 2021.

Sommeravslutningen ble også digital, da vi ønsket hverandre god sommer på siste øvelse i juni😊

**Aktiviteter i perioden**

Det vises til MoRus årsrapport.

**Tilbakeblikk på 2021**

På grunn av koronarestriksjonene ble alle korøvelser avlyst i januar, februar og deler av mars.

Vi hadde et digitalt medlemsmøte 15.mars og der ble det ytret ønske om å starte med digitale stemmeøvelser på grunn av koronarestriksjoner om å møtes fysisk.

Korets første digitale stemmeøvelser ble 22.mars og ble videreført resten av vårterminen!

Etter sommerferien var koret tilbake i øvelseslokalene på Frogner Misjonssenter, hvor vi gjennomførte felles korøvelser helt frem til juleavslutningen 6.desember.

Vi hadde et vellykket seminar både musikalsk og sosialt på Sanner hotell 23.-24.okt. Jubileumskonserten 14.november ble en musikalsk opptur for koret!

Koret deltok på Fossegrimens kor kafé på Sørumsand Misjonshus 15.november, også her fremførte vi våre «beste sanger» fra konserten dagen før!

I løpet av året har det blitt sendt ut noter, lydfiler og e-post til kormedlemmene.

Øvelsestidspunktet har vært fra kl 19.00 – 21.15 mandager.

 Februar 2022

 For styret Ingun Bråten Thoresen